stanford-oval/wikipedia huggingface dataset:
Hannoverin Sofia
Herttuatar, vaaliruhtinatar

Matkustaessaan puolisonsa kanssa Italiassa vuosina 1664-1665 Sophie kärsi lukuisia keskenmenoja ja sai kuolleena syntyneitä lapsia, samalla kun kaipasi eniten elossa olevia lapsiaan. Hän piti lämmintä maata mielenkiintoisena, mutta ei osannut samaistua italialaisten naisten mentaliteettiin.
"Voit kuvitella, kuinka minun kaltaiseni saksattaren täytyy tuntea olevansa vieras maassa, jossa ihmiset ajattelevat vain rakkaussuhteita ja jossa naiset pitävät itseään epäonnistuneina, jos heillä ei ole ihailijoita."
Vuonna 1662 Sophie ja Ernst August muuttivat Iburgiin Osnabrückin edesmenneen piispan seuraajiksi. Vuonna 1667 Osnabrückiin aloitettiin edustavan palatsin rakentaminen, jonka puutarhoille "piispa" puoliso omistautui. Sophien matka Ranskaan tapaamaan rakastettua veljentytärtään, Orléansin herttuatar Elisabeth Charlottea oli näiden vuosien kohokohta. Sophie matkusti tuntemattomana tyttärensä Sophie Charlotten kanssa ja toi mukanaan Saksaan monia uusia ideoita upeista barokkirakennuksista ja puutarhoista.
Yllättäen puoliso Ernst August peri Braunschweig-Lüneburgin herttuakunnan lapsettomalta veljeltään Johann Friedrichiltä vuonna 1680, ja siitä lähtien hän pyrki vielä korkeammalle tavoitellen vaaliruhtinaan arvoa. Tällä välin Sophie osoitti tieteen ymmärrystä kiinnittämällä filosofi Gottfried Leibnizin Hannoverin hoviin, joka teki maalle suuren diplomaattisen ja tieteellisen palveluksen ja josta tuli ihanteellinen keskustelukumppani Sophielle sekä tämän tyttärelle Sophie Charlottelle.
Hannoverin Leine-palatsi oli synkkä ja vaatimaton. Kun Herrenhausenin linnaa laajennettiin kesäasunnoksi ja syntyi valtavia puistoja, Sophie löysi itselleen uuden tehtävän. Arkkitehdit, kuvanveistäjät ja ennen kaikkea puutarhurit Henri Perronet ja Martin Charbonnier työskentelivät käsi kädessä tämän kokonaistaideteoksen parissa. Uusi puutarhassa oleva teatteri ja oopperatalo varmistivat, että Hannoverin kulttuuritapahtumat eivät jääneet huomiotta.
Seuraavat vuodet kuluivat kotipolitiikkaan. Braunschweigin perintömaat olivat olleet jakamattomia vuoden 1683 primogeniture perintölain jälkeen, joka oli edellytys vaaliruhtinaan asemalle. Ainoa perillinen Georg Ludwig oli naimisissa serkkunsa Sophie Dorothea von Cellen kanssa ja tytär Sophie Charlotte naimisissa Friedrich von Brandenburgin, Fredrik I:n kanssa. Kolme pojista, jotka eivät olleet oikeutettuja perintöön, kuolivat sodissa, joista he olivat etsineet onneaan sotilasuralla. Äiti suri heitä kaikkia. Seitsemästä aikuiseksi eläneestä lapsestaan vaaliruhtinatar eli neljää kauemmin, myös hänen ainoa tyttärensä Sophie Charlotte kuoli nuorena ennen äitiään.
Viimeiset vuodet, leskivaaliruhtinatar

Puoliso Ernst August kuoli helmikuussa 1698. Pitkään sureminen ei ollut Sophielle ominaista. Vanhuudessakin hän kiinnostui jälkeläistensä elämästä ja osallistui merkittävästi lastenlastensa Sophie Dorothean, Hannoverin uuden vaaliruhtinaan Georg Ludwigin tyttären, ja Preussin Fredrik Vilhelm I:n, tyttärensä Sophie Charlotten pojan, avioliiton järjestämiseen.
Sophie, joka oli henkisesti ja fyysesti ketterä loppuun asti kuoli 83-vuotiaana 8. kesäkuuta 1714 Herrenhausenin linnan puutarhassa iltakävelyllään, kuten luultavasti olisi toivonut, nopeasti ja ilman lääkäriä tai pappia. Pian hänen kuolemansa jälkeen vanhimmasta pojasta Georg Ludwigista tuli Englannin kuningas Yrjö I.
Englannin kruununperimys

Ison-Britannian uusi kruununperimysjärjestys Act of Settlement vuodelta 1701 määräsi hänet Ison-Britannian kruununperijäksi serkuntyttärensä Annan jälkeen, koska Sofia oli Jaakko I:n protestanttinen jälkeläinen. Leskivaaliruhtinatar Sophie kuitenkin kuoli 83-vuotiaana lähes samoihin aikoihin Annan kanssa, jolloin hänen poikansa Yrjö I nousi Ison-Britannian valtaistuimelle aloittaen Hannoverin hallitsijadynastian, josta myös Windsor-suku matrilineaarisesti polveutuu.
Yhdistyneen kuningaskunnan kruununperimyksen perustana tähän päivään asti on ollut, että perimysjärjestyksessä olevien henkilöiden tulee olla Sofian jälkeläisiä ja protestantteja.
Act of Settlementin (1701) mukainen polveutuminen:
Jaakko VI, Englannin, Irlannin ja Skotlannin kuningas (Stuart-suku)
Elisabet Stuart (Böömin kuningatar)
Sofia von Hannover (Hannoverin vaaliruhtinatar)
Yrjö I (Hannover-suku)
Yrjö II (Hannover-suku)
Walesin prinssi Fredrik (Hannover-suku)
Yrjö III (Hannover-suku)
Kentin herttua (Hannover-suku)
Viktoria (Hannover-suku)
Edvard VII (Saksi-Coburg-Gotha-suku)
Yrjö V (Windsor-suku)
Yrjö VI (Windsor-suku)
Elisabet II (Windsor-suku)
Charles III (Windsor-suku)
Leine-palatsi, kaupunkilinna Hannoverissa n. 1815-1835
Mirror, Mirror (Solid Basen kappale)

| ”Mirror, Mirror” Solid Base |
| --- | --- | --- |

Singlen tiedot
 Albumilta: Finally
 Julkaistu: 1995
 Formaatti: maxi-single
 Tyylilaji: eurodance
 Levy-yhtiö: Remixed Records
Solid Basen muut singlet
| ”In Your Dreams” 1994 | ”Mirror, Mirror” 1995 | ”Stars in the Night” 1995 |
Mirror, Mirror on ruotsalaisen eurodanceyhtyeen Solid Basen kappale. Kappale julkaistiin singlenä vuonna 1995 ja myöhemmin albumeilla Finally (1996) sekä The Greatest Hits (2004).
Kappaleet

Mirror, Mirror (Radio Mix) – 3.19
Mirror, Mirror (Dancefloor Dunka Dunka Mix) – 4.38
Mirror, Mirror (Birch & Chris Club Mix) – 5.27
Mirror, Mirror (Snipers Remix) – 5.05
Monts d'Arrée

| Monts d'Arrée |
| --- | --- |

Maantiede
Sijainti:  Ranska, Bretagne
Koordinaatit:  48.4333°N, 3.9167°W
Korkein kohta
Nimi:  Roc'h Ruz
Korkeus meren-pinnan tasosta:  385 m
Sijainti:  Plounéour-Ménez, Bretagne, Ranska
Koordinaatit:  48°24′59″N, 3°52′49″W
Geologia
Aikakausi:  Paleotsooinen maailmankausi
Kivilaji:  Sedimenttikivilajit, Metamorfinen kivilaji
Monts d'Arrée (bretoniksi Menez Are) on pienehkö vuoristo läntisessä Ranskassa. Se jakaa Bretagnen länsiosassa olevan Finistèren departementin eteläiseen ja pohjoiseen osaan. Vuoristo on osa Armorikan massiivia.
Näkymä vuoristosta
Vuoriston korkein kohta on Roc'h Ruz, joka on 385 metriä korkea. Vuoristo on usean kunnan alueella, jotka ovat Berrien, Botmeur, Brennilis, Brasparts, Le Cloître-Saint-Thégonnec, Commana, Huelgoat, La Feuillée, Loqueffret, Plounéour-Ménez, Saint-Rivoal ja Sizun. Maisemaltaan vuoristo on hyvin samanlaista kuin Irlannissa ja Walesissä, ja jonka kasvillisuus koostuu pääasiassa nummesta pensaineen ja tiheikköineen.
Aiheesta muualla

Kuvia tai muita tiedostoja aiheesta Monts d'Arrée Wikimedia Commonsissa
Mestaruussarja

Mestaruussarja tarkoittaa kilpailua, jossa pelaaja tai joukkue päätetään parhaaksi eli mestariksi kyseisessä pelissä, lajissa tai muussa vastaavassa. Mestarussarjat voivat olla vuosittain kilpailtavia kausia, esimerkiksi Formula 1 -kaudet tai rallin maailmanmestaruussarjan kaudet. Sarjat voivat olla kansainvälisiä tai kansallisia (esimerkiksi Suomen mestaruussarjat), ikäluokan mukaan (nuorten tai senioreiden sarjat), sukupuolen mukaan (miesten ja naisten sarjat) tai muun ryhmittelyn mukaan. Korkeimpana mestaruussarjana pidetään usein lajikohtaista kansainvälistä maailmanmestaruussarjaa. Eräissä lajeissa kuten nyrkkeilyssä on useita järjestöjä, jotka järjestävät omia mestaruussarjojaan, joita myös kutsutaan maailmanmestaruussarjoiksi.
Mestaruussarjalla voidaan tarkoittaa muun muassa seuraavia urheilusarjoja:
Englannin mestaruussarja, jalkapallo
Mestaruussarja, jalkapallon SM-sarja
Mestaruussarja, jääkiekon SM-sarja
Mestariteos

Mestariteos on poikkeuksellisen hyvänä pidetty teos tai sellainen, jota voidaan pitää taiteilijan uran parhaana.
Tunnettuja mestariteoksia ovat Leonardo Da Vincin Mona Lisa, Michelangelon Daavid, Ludwig van Beethovenin Yhdeksäs sinfonia, William Shakespearen Hamlet, Danten Jumalainen näytelmä, Leo Tolstoin Sota ja rauha ja Goethen Faust.kenen mukaan?
Herttuat (albumi)

| Herttuat Herttuat |
| --- | --- | --- |

Studioalbumin tiedot
 Julkaistu: 1974
 Formaatti: LP
 Tuottaja(t): Pekka Härkönen
 Tyylilaji: iskelmä
 Kesto: 34.04
 Levy-yhtiö: Anuco
Herttuat on Herttuat-yhtyeen esikoisalbumi vuodelta 1974.
Kappaleet

Vuodet kulkee kulkuaan – 3.26
Tyttö kaunein päällä maa – 3.02
Si-Si-Si Senjorita – 3.25
Rosas A'Sandra – 2.32
Kotihipat – 2.00
Silmäsi odottavat minua – 2.45
Kun paljon antaa – 3.05
Häätö Cha-Cha-Cha – 3.23
Niin paljon kuuluu rakkauteen – 3.17
Pannaan tuulemaan-rock – 2.10
Poaco-Co-Co-Co (Joika Oula) – 2.30
Hei sinua mä rakastan – 2.30
Kokoonpano

Juhani Markola – laulu
Aatos Tarkki – laulu, bassokitara
Jorma Syrjälä – rummut
Seppo Karhemaa – saksofoni
Hannu Keinänen – urut, sovittaja
Pekka Härkönen – tuottaja
Montsauche-les-Settons

| Montsauche-les-Settons |
| --- | --- |
 Kunnantalo
 vaakuna
 Montsauche-les-Settons
 Koordinaatit: 47°12′56″N, 4°01′36″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Château-Chinon (Ville)
Pinta-ala:  
 – Kokonaispinta-ala:  44,3 km²
Korkeus:  575 m
Väkiluku (2018):  512 
 – Väestötiheys:  11 as./km²
Kunnan numero:  58180
 
 Kunnan kotisivut 
Infobox OKVirheellinen NIMI-arvo: 
Montsauche-les-Settons on kunta Ranskassa Nièvren departementissa Burgundi-Franche-Comtén alueella. Se sijaitsee Curejoen varrella, noin 26 kilometriä Château-Chinon (Ville)’n kaupungista koilliseen.
Toisen maailmansodan aikana Morvan oli aktiivista vastarintaliikkeen toiminta-aluetta. Maquis Bernardin sissijoukko ja Special Air Servicen joukko-osasto hyökkäsivät saksalaisjoukkoja vastaan 24. heinäkuuta 1944 aiheuttaen suuria tappioita. Seuraavana päivänä 25. heinäkuuta 1944 saksalaiset polttivat Montsauchen kylän sekä joukon muita kyliä kostoksi hyökkäyksestä.
Lac des Settons kuvattuna padolta
Vuonna 1854 Curejokeen rakennettiin pato Montsauche-les-Settonsin kunnan alueelle, ja näin muodostui tekojärvi Lac des Settons. Padon avulla pystyttiin hillitsemään alajuoksulla Seinen tulvia. Padolla oli myös toinen tarkoitus. Joen virtausta muuttamalla pystyttiin uittamaan tukkeja jokea pitkin. Jokea pitkin uitetut tukit kerättiin nipuiksi Vermentonissa ja hinattiin Pariisiin. Morvanista kaadettua puuta käytettiin Pariisin lämmittämiseen vuosina 1550–1850, kunnes kivihiili korvasi puun. Nykyään järvi on suosittu vapaa-ajanviettopaikka.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Montsauche-les-Settons Wikimedia Commonsissa
Helmer Osslund

Jonas Helmer Osslund (1866, Tuna, Medelpad – 1938, Tukholma) oli ruotsalainen taidemaalari ja kuvataiteilija. Helmer Osslund opiskeli taidetta Tukholman taidemaalariliiton maalauskoulussa. Hän kiinnostui opintomatkoillaan Lontooseen ja Pariisiin John Constablen ja J. M. W. Turnerin taiteesta. Osslund opiskeli myös Académie Colarossissa opettajanaan mm. Paul Gauguin. Hän asui myöhemmin Saksassa Bonnissa sekä Hollannissa ja Skotlannissa - Ruotsiin palattuaan hän asettautui asumaan Norrlandiin.  Lisäopintoja maalauksessa Osslund sai taidemaalariliiton koulussa. Myöhemmin hän teki matkoja myös Italiaan, Tunisiaan, Algeriin ja Espanjaan.
Taide

Helmer Osslundin taide kehittyi realismin kautta koristeelliseen ekspressionismiin. Osslund toimi ennen Pariisin ja Lontoon matkoja myös Gustavsbergin keramiikkatehtaan koristemaalarina ja keraamikkona.
Julkinen taide

Helmer Osslundin taidetta on nähtävillä muun muassa Tukholman kansallis- ja modernin taiteen museoissa, Malmön museossa ja Göteborgin taidemuseossa.
Mestaritontun seikkailut

| Mestaritontun seikkailut |
| --- | --- |
 Onni Mansneruksen tekemä kansikuva vuodelta 1945.
Kirjailija:  Aili Somersalo
Kieli:  suomi
Genre:  satu
Julkaistu:  1919

Edeltävä:  Päivikin satu
Löydä lisää kirjojaKirjallisuuden teemasivulta
Mestaritontun seikkailut on tamperelaisen Aili Somersalon kirjoittama saturomaani. Kirja julkaistiin vuonna 1919, ja vuonna 2009 siitä otettiin jo 20. painos. Mestaritontun seikkailut on itsenäinen jatko-osa Somersalon teokselle Päivikin satu. Teos valittiin Helsingin Sanomien äänestyksessä vuonna 2004 suosituimmaksi kotimaiseksi lastenkirjaksi kautta aikojen. Onni Mansnerus teki kirjan vuoden 1945 uusintapainokseen värikuvituksen ja kansikuvan, joita on käytetty kaikissa myöhemmissä painoksissa.
Kirjan päähenkilö on Mestaritonttu, joka kuninkaan moitteista loukkaannuttuaan päättää jättää toimensa Satulinnan vartijana. Jätettyään Satumaan taakseen Mestaritonttu joutuukin melkoisiin seikkailuihin sekä Kyöpelinvuoren noitien että merenväen parissa.
Ylen radioteatteri teki Mestaritontun seikkailuista neliosaisen radiokuunnelman vuonna 1986. Mestaritontun roolissa oli Ossi Ahlapuro ja muissa rooleissa muun muassa Miitta Sorvali, Tuula Nyman ja Maija-Liisa Peuhu. Kirjan pohjalta on tehty myös useita näyttämösovituksia. Lisäksi Mestaritontun seikkailut on julkaistu Seela Sellan lukemana äänikirjana.
Moreton (Dorset)

Moretonin vanha postitoimisto
Moreton on kylä Fromejoen varrella Dorsetin kreivikunnassa Englannissa, Yhdistyneessä kuningaskunnassa. Kylä sijaistsee Dorchesterista noin 13 kilometriä itään. Kylän asukasluku oli 270 vuonna 2001.[lähde? ]
Arabian Lawrencena tunnettu brittiläinen sotilashenkilö T. E. Lawrence asui kylässä. Clouds Hill -talo, jossa Lawrence asui kuolemaansa saakka, on nykyään avoinna vierailijoille. Lawrence haudattiin Moretonin kirkon hautausmaalle.
Aiheesta muualla

Kuvia tai muita tiedostoja aiheesta Moreton (Dorset) Wikimedia Commonsissa
Moretonin verkkosivut (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Moreton, Dorset
Käännös suomeksi
Hiljaa virtaa veri

| ”Hiljaa virtaa veri” Hassisen kone |
| --- | --- | --- |

Singlen tiedot
 Albumilta: Harsoinen teräs
 Julkaistu: syksy 1982
 Formaatti: 7" vinyyli
 Tekijä(t): Ismo Alanko
 Tuottaja(t): Hassisen kone
 Tyylilaji: rock
 Kesto: 05.15
 Levy-yhtiö: Poko Rekords
Listasijoitukset
  Suomen virallinen singlelista: 5.
Hassisen koneen muut singlet
| ”On jouluyö, nyt laulaa saa” 1981 | ”Hiljaa virtaa veri” 1982 | ”Levottomat jalat” 1982 |
Hiljaa virtaa veri on rockyhtye Hassisen koneen single, joka julkaistiin vuonna 1982. Single nousi Suomen virallisen singlelistan sijalle 5.
"Hiljaa virtaa veri" julkaistiin paitsi singlenä myös kokoelma-albumilla 1980–82. "Muoviruusuja omenapuissa" -kappaleen liveversio oli julkaistu vuonna 1981 Tuuliajolla-levyllä. Singlen kappaleiden englanninkieliset versiot julkaistiin albumilla High Tension Wire vuonna 1982.
Singlen kappaleet julkaistiin vuonna 2004 yhtyeen kolmannen ja viimeiseksi jääneen studioalbumin Harsoinen teräs remasteroidulla versiolla.
Kappaleet > A-puoli

Hiljaa virtaa veri – 5.15 (säv. Ismo Alanko)
Kappaleet > B-puoli

Muoviruusuja omenapuissa III – 3.57 (säv. Alanko)
Aiheesta muualla

Discogs
Montevideon kaupunginosat

Montevideo on Uruguayn pääkaupunki. Kaupungissa on noin 1,5 miljoonaa asukasta, jotka asuvat 59 eri barrioissa eli kaupunginosissa. Jokaisella barriolla on oma asukkaiden sosiokulttuuriselle tasolle sopiva identiteetti, maantieteellinen sijainti ja toiminta.
Kaupunginosien muodostuminen

Jotkin kaupungin barrioista olivat aikaisemmin itsenäisiä kuntia, jotka liitettiin ajan mittaan kaupunkiin, esimerkiksi Sayago ja Pocitos. Toiset taas saivat alkunsa teollisuusalueina (esimerkiksi Cerro). Kolmatta ryhmää sitten edustavat muun muassa Malvín Nortessa sijaitseva Euskal Erría ja Pradossa sijaitseva Parque Posadas, jotka nousivat kaavoituksen mukaan kokonaisina suurina asuntoalueina.
Kaupunginosat

| 0 | 1 | 2 |
| --- | --- | --- |
|  Ciudad Vieja  Centro  Barrio Sur  La Aguada  Villa Muñoz  Cordón  Palermo  Parque Rodó  Tres Cruces  La Comercial  Larrañaga  La Blanqueada  Parque Batlle, Villa Dolores  Pocitos  Punta Carretas  Unión  Buceo  Malvín  Malvín Norte  Las Canteras  Punta Gorda |    Carrasco   Carrasco Norte   Bañados de Carrasco   Flor de Maroñas   Maroñas, Parque Guaraní   Villa Española   Ituzaingó   Pérez Castellanos   Mercado Modelo, Bolívar   Brazo Oriental   Jacinto Vera   La Figurita   Reducto   Capurro, Bella Vista   Prado, Nueva Savona   Atahualpa   Aires Puros   Paso de las Duranas   Belvedere   La Teja   Tres Ombúes, Pueblo Victoria  |    Villa del Cerro   Casabó, Pajas Blancas   La Paloma, Tomkinson   Paso de la Arena, Los Bulevares, Rincón del Cerro, Santiago Vázquez   Nuevo París   Conciliación   Sayago   Peñarol, Lavalleja   Colón (Centro y Noroeste)   Lezica, Melilla   Colón (Sudeste), Abayubá   Manga, Toledo Chico   Casavalle   Cerrito de la Victoria   Las Acacias   Jardines del Hipódromo   Piedras Blancas   Manga   Punta de Rieles, Bella Italia   Villa García, Manga Rural  |
Hiljainen Berliini

| Hiljainen Berliini Itkevä tyttö |
| --- | --- | --- |

Studioalbumin tiedot
 Äänitetty : kesä–marraskuu 2007 Kokosowizt Studio, Rauma
 Julkaistu: 26. marraskuuta 2007
 Tuottaja(t): Timo Kuismanen
 Tyylilaji: taiderock
 Kesto: 43.01
 Levy-yhtiö: Kaakao
Itkevän tytön muut julkaisut
| Yö kylpyammeessa 2006 | Hiljainen Berliini 2007 | Meri 2009 |
Hiljainen Berliini on musiikkiyhtyeen nimeltä Itkevä tyttö toinen pitkäsoitto, joka julkaistiin vuonna 2007. Albumi sisältää yhteensä 10 kappaletta. Levyn ovat äänittäneet ja miksanneet Timo Kuismanen sekä Lauri-Matti Parppei, ja Julius Mauranen on masteroinut sen Studio Kekkosella. Tuottajana on toiminut Timo Kuismanen. Albumilla vierailevat seuraavat henkilöt: Jenna Suomalainen (haitari), Juulia Suomalainen (alttoviulu) sekä Timo Kuismanen (kitara).
Hiljainen Berliini valittiin julkaisuvuotensa 25. parhaaksi kotimaiseksi albumiksi musiikkilehti Rumban vuosiäänestyksessä.
Kappaleet

Hän näytti nuorelta – 3:22
Helena kirjoittaa – 4:55
Vertigo – 3:36
Hiljainen Berliini – 7:34
Talo puiston laidalla – 3:41
Kesä kääntyy myötäpäivään – 5:23
Liikennekaaos – 3:40
Saippuavesiblues – 2:10
Sairaana... edelleen – 2:28
Keskeneräisestä kirjasta – 6:07
Arvostelut

Desibeli.net:
Rumba: neutraali
Soundi:
Aiheesta muualla

Studiopäiväkirja
Heikki Määttänen

| Heikki Määttänen> Henkilötiedot |
| --- | --- |
Syntynyt: 21. marraskuuta 1949 Jyväskylä
Kuollut: 26. tammikuuta 2002 (52 vuotta) Helsinki
Aiheesta muualla
IMDb 
Elonet
Heikki Määttänen (21. marraskuuta 1949 Jyväskylä – 26. tammikuuta 2002 Helsinki) oli suomalainen näyttelijä. Vuodesta 1982 lähtien hänen työpaikkansa oli Radioteatteri, jonka kuunnelmissa hän näytteli kuolemaansa saakka. Hän työskenteli jo sitä ennen 1970–1974 freelancerina sekä Kotkassa että Helsingissä.
Määttänen esiintyi myös elokuvissa. Hän teki äänirooleja ja näytteli myös Iltalypsy-ohjelman uutisankkuria Mika Wirtaa 15. tammikuuta 1994 - 16. joulukuuta 2000.
Ura > Teatteri

Määttänen näytteli 1970-luvun alussa Kotkan kaupunginteatterissa Jouko Turkan ohjaamissa näytelmissä Runar ja Kyllikki, Nummisuutarit, Rykmentin murheenkryyni, Aamulla klo 7.00.
Sairaus ja kuolema

Määttäsellä todettiin lokakuussa 1998 keuhkosyöpä. Määttänen piti työstään niin paljon, että hän palasi töihin vain kuukauden jälkeen hänelle annetusta kolmikuukautisesta sairauslomasta. Määttäsen mukaan työ piti ajatukset poissa ikävästä. Määttänen puhui sairaudestaan muun muassa Inhimillinen tekijä -haastatteluohjelmassa 4. heinäkuuta 2000. Hän näytteli Raid-televisiosarjassa, jossa myös hänen roolihahmonsa vasikka Suvela sairasti syöpää.
Määttänen oli aviossa kaksi kertaa. Hän asui loppuaikoinaan Mäntsälässä. Hän kuoli 2002 Helsingissä.
Muuta

Määttäsen samanniminen isä Heikki Määttänen toimi jatkosodan aikana kaukopartiomiehenä. Sodan jälkeen hän teki länsivaltojen toimeksiannosta tiedusteluretkiä Neuvostoliiton alueelle (Operaatio Uppsala), ja eräällä tällaisella retkellä hän katosi toukokuussa 1950.
Aiheesta muualla

Heikki Määttänen Internet Movie Databasessa. (englanniksi)
Mullanur Vahitov

Mullanur Vahitov.
Mullanur Mullazjanovitš Vahitov (ven. Мулланур Муллазянович Вахитов, tat. Мулланур Муллаҗан улы Вахитов, Mullanur Mullacan ulı Waxitov; 1885 – 1918 Kazan) oli tataarilainen vallankumouksellinen, joka otti osaa sekä vuoden 1905- että 1917 vallankumouksiin. Vahitovilla oli "luottamuksellinen suhde" Leninin kanssa. Maaliskuussa 1918 Vahitov laati lyhytikäiseksi jääneen Tataari-Baškiiri Neuvostotasavallan säännöt yhdessä Stalinin kanssa. Vahitov oli keskeisenä hahmona Puna-armeijan muslimiyksikön perustamisessa. Vahitov julkaisi sanomalehteä, jonka kautta hän pyrki kasvattamaan tataarien kansallista itsetietoisuutta. Vahitov työskenteli myös päätoimittajana lehdessä "Punainen lippu" (Qızıl bayraq), jota kautta hän levitti sodanvastaista- ja vallankumouksellista sanomaa. Elokuussa vuonna 1918 Vahitov pidätettiin ja teloitettiin Komutšin toimesta. Kazanissa on Vahitovin mukaan nimetty patsas.
Muller Dinda

Muller Dinda Kambambela (s. 22. syyskuuta 1995 Moanda) on gabonilainen jalkapalloilija, joka pelaa keskikentällä. Hän kuuluu Gabonin jalkapallomaajoukkueeseen. Hän kilpaili vuoden 2012 kesäolympialaisissa Lontoossa ja kuului siellä miesten jalkapallossa 12. sijalle jääneeseen Gabonin joukkueeseen. Hänestä tuli 16-vuotiaana nuorin Gabonia olympialaisissa tuohon mennessä edustanut urheilija.
Mirror Ball

| 'Mirror Ball' Neil Young |
| --- | --- | --- |

Studioalbumin tiedot
 Äänitetty : 26. tammikuuta, 1995 –26. helmikuuta, 1995
 Julkaistu: 27. kesäkuuta, 1995
 Tuottaja(t): Brendan O'Brien
 Tyylilaji: Rock
 Kesto: 55.19
 Levy-yhtiö: Reprise Records
Neil Youngin muut julkaisut
| Sleeps with Angels 1994 | 'Mirror Ball' 1995 | Dead Man 1996 |
Mirror Ball on kanadalaisen folk/rock/country-muusikon Neil Youngin albumi, jolla taustoja soittaa Pearl Jam -yhtye. Neil Young oli tavannut 1992 Eddie Vedderin ja pyysi Pearl Jamin soittamaan Bridge School Benefit -konserttiin. Tästä alkoi Neil Youngin ja Pearl Jamin yhteistyö. Mirror Ballin lisäksi he julkaisivat kahden kappaleen levyn Merkin Ball, joka sisältää Vedderin sävellykset I Got Id ja Long Road.
Helsingin Sanomien kulttuuritoimitus otti albumin mukaan vuoden 1995 parhaiden äänilevyjen listalleen.
Kappaleet

Song X - 4:40
Act of Love - 4:54
I'm the Ocean - 7:05
Big Green Country - 5:08
Truth Be Known - 4:39
Downtown - 5:10
What Happened Yesterday - 0:45
Peace And Love - 7:02
Throw Your Hatred Down - 5:45
Scenery - 8:50
Fallen Angel - 1:15
Kokoonpano

Neil Young – laulu, sähkökitara, akustinen kitara, harmoni
Jeff Ament – basso
Stone Gossard – sähkökitara
Jack Irons – rummut
Mike McCready – sähkökitara
Eddie Vedder – laulu (kappale: 8), taustalaulu
Herukkaperhonen

| Herukkaperhonen |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Päiväperhoset Papilionoidea
Heimo::  Täpläperhoset Nymphalidae
Alaheimo::  Aitotäpläperhoset Nymphalinae
Tribus::  Nymphalini
Suku::  Polygonia
Laji::  c-album
Kaksiosainen nimi
 Polygonia c-album  (Linnaeus, 1758) 
Synonyymit
 Nymphalis c-album 
Katso myös
   Herukkaperhonen Wikispeciesissä   Herukkaperhonen Commonsissa 
Infobox OKNimi-testi OK: 
Herukkaperhonen (Polygonia c-album) on täpläperhosten (Nymphalidae) heimoon kuuluva päiväperhonen, joka on laajalle levinnyt laji palearktisella alueella. Lähteestä riippuen lajista käytetään myös nimiä liuskaperhonen ja karviaisperhonen.